Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 227/13/8807	Michalovce, 4.11.2014
EEČ : 2-66-465-2014

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 4.11.2014, spisová značka Pv 227/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 06. 03. 2013 v čase okolo 10.00 h došiel zo zadnej strany cez neoplotený pozemok k neobývanému rodinnému domu na ul. XXXXX v obci XXXXX XXXXX XXXXX, okres Michalovce, kde plecom vytlačil vchodové dvere, cez ktoré vošiel do domu, odkiaľ odcudzil plechovú vaňu a túto odpredal ako kovový odpad v zberných surovinách vo Vojanoch. Majiteľke domu XXXXX spôsobil odcudzením škodu vo výške 71,80 €.

Uznesením prokurátora Okresnej prokuratúry Michalovce zo dňa 4.11.2014, spisová značka Pv 227/13/8807, bola určená obvinenému skúšobná doba v trvaní 12 mesiacov.
Odôvodnenie:
Uznesením Okresnej prokurátorky v Michalovciach sp. zn. Pv 227/13/8807 zo dňa 08. 07. 2013 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie za prečin krádeže podľa § 212 ods. 2 písm. a) Tr. zákona proti obvinenému  XXXXX, ktorý mal byť spáchaný tým, že dňa 06. 03. 2013 v čase okolo 10.00 h došiel zo zadnej strany cez neoplotený pozemok k neobývanému rodinnému domu na ul. XXXXX v obci XXXXX, okres Michalovce, kde plecom vytlačil vchodové dvere, cez ktoré vošiel do domu, odkiaľ odcudzil plechovú vaňu a túto odpredal ako kovový odpad v zberných surovinách vo Vojanoch. Majiteľke domu XXXXX spôsobil odcudzením škodu vo výške 71,80 €.

	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 (dvanásť) mesiacov. Toto rozhodnutie sa stalo právoplatným dňom 24. 07. 2013.

Skúšobná doba pre podmienečné zastavenie trestného stíhania uplynula dňom  24. 07. 2014.

Po uplynutí skúšobnej doby bol vyžiadaný odpis z registra trestov a  správy o povesti obvineného. 

 Bolo zistené, že obvinený v priebehu skúšobnej doby viedol riadny život, nedopustil sa žiadneho trestného činu. 

Keďže obvinený XXXXX vyhovel podmienkam uvedeným v ustanovení   § 217 ods. 1 Trestného poriadku  bolo rozhodnuté, že sa v skúšobnej dobe podmienečného zastavenia trestného stíhania osvedčil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Šándorová
prokurátorka